Diari Oficial de la Generalitat Valenciana


Sumari del DOGV 1937, del 05-01-1993 (1993/826803)

ORDRE de 9 de desembre de 1992, de la Conselleria de Cultura, Educació i Ciència, per la qual el conseller delega facultats en tant que President de l'Institut Valencià d'Arts Escèniques, Cinematografia i Musica.
--------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/12/09/(1)/dof/vci/html**

### Dades del document

Número de DOGV
:   1937

Data del DOGV
:   05-01-1993

Secció del DOGV
:   DISPOSICIONS GENERALS

Número del document
:   1993/826803


Data del document
:   09-12-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 9 de desembre de 1992, de la Conselleria de Cultura, Educació i Ciència, per la qual el conseller delega facultats en tant que President de l'Institut Valencià d'Arts Escèniques, Cinematografia i Música.  
L'Ordre de 26 d'octubre de 1992, de la Conselleria de Cultura, Educació i Ciència (DOGV núm. 1905 de 17.11.92), regula les funcions de coordinació derivades de l'adscripció de l?Institut Valencià d'Arts Escèniques, Cinematografia i Música (IVAECM) a aquesta conselleria i les atribueix a la Direcció General de Promoció Cultural.  
Per altra banda, i d'acord amb la Llei 9/1986, de 30 de desembre, de la Generalitat Valenciana, per la qual es va crear l?IVAECM, el Director General de Promoció Cultural és vocal nat del consell rector d'aquesta entitat de dret públic, al qual la llei atribueix el caràcter d'òrgan de govern.  
Per tal d'aconseguir una més gran agilitat i eficàcia en la gestió, és convenient procedir a la delegació de determinades atribucions que corresponen al Conseller de Cultura, Educació i Ciència com a president de l?IVAECM, en favor del Director General de Promoció Cultural, en el qual concorre la doble condició de ser vocal nat del consell rector i tenir atribuïdes les funcions de coordinació d'aquell.  
En atenció d'aquests motius, i fent ús de les facultats que em confereix l'article 68 de la Llei 5/1983, de 30 de desembre, de Govern Valencià, i la disposició final primera de la Llei 9/1986, de 30 de desembre, per la qual es va crear l?IVAECM.  
ORDENE  
Primer  
Delegar el Director General de Promoció Cultural per a les facultats que corresponen al Conseller de Cultura, Educació i Ciència com a President de l?Institut Valencià d'Arts Escèniques, Cinematografia i Música (IVAECM), dins els límits legals i pressupostaris, que tot seguit s'assenyalen:  
a) L'exercici de les facultats ordinàries en matèria de contractació subjectes a dret públic o privat, exclosa la contractació laboral, per import màxim de deu milions de pessetes.  
b) L'autorització de despeses, la disposició dels crèdits i l?ordenació de pagaments, fins a la quantia màxima de deu milions de pessetes.  
c) La formalització de contractes subjectes al dret laboral, de conformitat amb els acords prèviament adoptats pel consell rector de l?IVAECM.  
Segon  
El Director General de Promoció Cultural exercirà les facultats a què es refereix el número anterior fent constar expressament, en tot cas, que s'exerceixen per delegació en virtut d'aquesta ordre.  
Tercer  
Sense perjudici de l'anterior, l?òrgan delegant es reserva la facultat reclamar per a si el coneixement i la resolució d'aquells assumptes que considere oportú.  
Quart  
Aquesta delegació de facultats podrà ser lliurement revocada o modificada, de conformitat amb el que estableix l'article 68.5 de la Llei de Govern Valencià.  
Cinqué  
Aquesta, ordre entrarà en vigor l?endemà de la seua data.  
València, 9 de desembre de 1992.  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI